Борис Младенов-Young
На микроскопа клетка подир клетка…

chitanka.info

На микроскопа клетка подир клетка

броя — нормални и патологични

и всеки път си казвам, в крайна сметка,

за всички болни те са идентични,

щом от една и съща болест страдат.

И няма как по тях да разпозная,

каква религия те изповядат

и вярват ли във Ада и във Рая.

Ний, хората, сме със една направа.

Така за верующи и безверни

еднакви болести са характерни.

Това за сетен път ме убеждава

и е безспорен косвен показател,

че имаме един и същ Създател!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.